[Video] Seun (2) by vakansieoord deur krokodil gevangŉ Skermskoot uit die video van die soektog in die oord. Jerry Demings, die plaaslike polisiewoordvoerder, het in die vroeë oggendure gesê hy hoop dat hulle die kind voor dagbreek sal vind, maar het erken dat dit ŉ uiters moeilike taak gaan wees. Die seun het saam met sy gesin by die Seven Seas Lagoon in Disney se Grand Floridian Resort & Spa in Orlando ontspan toe hy deur die krokodil aangeval is. Sy pa het in die water gespring en probeer om sy seun uit die krokodil se kake te kry, maar dit was tevergeefs. Volgens die Orlando Sentinel het omstanders die dier as tussen 1,2 meter en 2,1 meter lank beskryf. Die ouers het ŉ lewensredder wat daar naby was geroep en teen laat Dinsdagaand het ongeveer 50 beamptes deelgeneem aan die soektog na die kind. ŉ Disney-woordvoerder het gesê die oord is “platgeslaan” oor wat met die kind gebeur het. ŉ Sosialemediagebruiker het ŉ video op Instagram gedeel van die soektog by die strandmeer in die oord: https://www.instagram.com/p/BGqQ0K2nbT7/